***Proiect***

**GUVERNUL REPUBLICII MOLDOVA**

**HOTĂRÎRE nr.\_\_\_\_\_**

**din\_\_\_\_\_\_\_\_\_\_\_\_\_\_\_**

Cu privire la aprobarea proiectului de lege pentru modificarea şi completarea Legii nr. 78 –XV din 18 martie 2004 privind produsele alimentare (Monitorul Oficial al Republicii Moldova, 2004, Nr. 83-83, art. 431), Guvernul HOTĂRĂŞTE:

Se aprobă şi se prezintă Parlamentului spre examinare proiectul de lege cu privire la modificarea şi completarea Legii nr. 78 –XV din 18 martie 2004 (Monitorul Oficial al Republicii Moldova, 2004, Nr. 83-83, art. 431)

|  |  |
| --- | --- |
| **PRIM-MINISTRU** | **Valeriu STRELEŢ** |
| **Contrasemnează:** |  |
| **Ministrul sănătăţii** | **Ruxanda Glavan** |
| **Ministrul agriculturii şi industriei** **alimentare**  | **Ion Sula** |
| **Ministrul finanţelor** | **Anatol Arapu** |
| **Ministrul justiţiei** | **Vladimir Cebotari** |
|  |  |

***Proiect***

**Parlamentul Republicii Moldova**

**Lege**

**pentru modificarea şi completarea Legii nr. 78 –XV din 18 martie 2004 privind produsele alimentare**

Parlamentul adoptă prezenta lege organică.

Articolul unic - Legea nr. 78 –XV din 18 martie 2004 privind produsele alimentare (Monitorul Oficial al Republicii Moldova, 2004, Nr. 83-83, art. 431), cu modificările şi completările ulterioare, se modifică şi completează după cum urmează:

1. Articolul 2 se completează în final cu următoarea noţiune:

„*automat comercial -* aparat destinat vânzării automatizate, non-stop a unor bunuri de uz curent, fără prezenţa fizică a unui vânzător. ”;

1. Articolul 15 se completează cu aliniatul –(7)cu următorul cuprins:

„Se interzice plasarea automatelor comerciale cu produsele alimentare cu conţinut sporit de sare, zahăr şi grăsimi inclusiv a băuturilor nealcoolice îndulcite în instituţiile de învăţământ şi instituţiile medico-sanitare.”

**PREŞEDINTELE PARLAMENTULUI ANDRIAN CANDU**